
BENEDICTUS PP. XV 


Dilecte fili, salutem et apostolicam benedictionem. — Exponendum 
curavit Nobis dilectus filius Williboldus Adam, abbas monasterii Mette- 
nensis Congregationis Benedictinae Bavaricae, perantiquam abbatiam 
Altahae Inferioris, vulgo Niedevaliaich dictam, ad S. Mauritium, quon- 
dam iure meritoque fuisse inter celeberrima Germaniae coenobia adnu- 
meratam. Et re quidem vera constat abbatiam enunciatam circa annum 
reparatae salutis pccxxx1 fuisse a Bavarorum Duce, auspice S. Firmino, 
conditam et filiis S. Benedicti traditam; eandemque per undecim fere 
saecula sanctitatis et litterarum laude nec non propagandae religionis 
studio mirandum in modum floruisse. Etenim ex hoc monasterio duo 
prodiere viri quos Ecclesia Dei sanctorum caelitum albo inseruit, vide- 
licet S. Godehardus, episcopus Hildeshemensis, et S. Thiemo, episcopus 
et martyr, nec non complures alii sanctimonia vitae insignes viri, qui 
tamquam beati coluntur. Duo etiam archiepiscopi, octo episcopi et viginti 
quatuor aliorum monasteriorum abbates numerantur, qui olim in mona- 
sterio Altahae legiferi Benedicti Patris regulam professi sunt. Cognitum 
pariter est nonnullas alias abbatias coenobium Altahense condidisse, 
complures reformasse novoque auxisse splendore. Attamen, ineunte 
saeculo decimonono, anno Domini mpccau, Altahensis abbatia, quae 

per illud temporis adhuc quinquaginta tres sacerdotes inter suos mona- 
chos professos recensebat, per nefas a civili gubernio vi oppressa est. 
Verum cum, nostra aetate, rebus in melius, Deo favente, mutatis, spes 
effulgeat hoc insigne monasterium in integrum restituendi atque adsit 
occasio acquirendi magnam partem tam aedium quam fundorum olim 
ad ipsam abbatiam pertinentium, enixas Nobis idem Mettenensis abba- 
tiae abbas humiliter preces adhibuit, ut memoratam antiquam abbatiam 
in integrum restituere dignemur. Nos autem, quibus nihil antiquius est 
quam ut vetusta et gloriosa Catholicae religionis monumenta ad pristi- 
num decus revocentur, optatis his ultro libenterque annuentes, collatis 
consiliis cum VV. FF. NN. S. R. E. Cardinalibus Congregationi praepo- 
sitis pro Religiosorum negotiis pertractandis, apostolica Nostra auctori- 
tate, praesentium vi, tibi, dilecte fili, qui uti Abbas Primas universam 
Benedictinam Familiam moderaris, committimus: I. Ut, pro tuo arbitrio 
et conscientia, abbatiam Altahensem Ordinis S. Benedicti, cum omnibus 
iuribus ac privilegiis olim illi concessis, restituas, eamque tamquam sui 
iuris abbatiam Congregationi Benedictinae Bavaricae unias, nec non 
privilegiorum et favorum huic Congregationi concessorum participem 
facias. - II. Praecipias, ut sic restituta Altahensis abbatia administretur 
a Priori Conventuali, quem ex suis monachis abbas coenobii Mette- 
nensis nominabit, usquedum nova familia monastica in restituta abbatia 
ita creverit, ut proprius iam abbas constitui possit. Cum vero regimen 
Congregationis iudicaverit omnia ad constituendum abbatemn requisita 
adesse, tunc iubeas, ut Congregationis Bavaricae Benedictinae Praeses, 
re cum civili gubernio Bavariae composita, Capitulum Altahense ad 
canonicam abbatis electionem convocet, electioni ad normam Ordinis 
Constitutionum praesideat, electumque Sanctae huic Sedi confirmandum 
praesentet. - III. Denique concedas abbati Mettenensi ut quos aptos 
iudicaverit ex propriae abbatiae Mettenensis monachis et conversis ad 
efformandam primam restitutae abbatiae familiam Altaham mittat. - 
Verum permittas, ut religiosis sic missis, quinquennio elapso, liberum 
sit vel Altahae, annuente abbate Mettenensi et Priore Conventuali Alta- 
hensi, stabilitatem suam firmare, vel ad proprium Mettenense coeno- 
bium, si malint, redire. Haec concedimus, edicimus, mandamus, non 
obstantibus contrariis quibuscumque. 

Datum Romae apud sanctum Petrum, sub annulo Piscatoris, die 
x decembris mcmxvitt, Pontificatus Nostri anno quinto. 


P. Caro. Gasparri, a Secretis Status. 

EPISTOLAE 


AD IOSEPHUM S. R. E. CARD. PRISCO, ARCHIEP. NEAPOLITANUM, CETEROSQUE 
CAMPANIAE ORDINARIOS, GRATIAS AGENS DE COMMUNIBUS OBSEQUENTISSI- 
MIS LITTERIS, OCCASIONE PROXIMI CONVENTUS ANNUI REVERENTER DATIS. 


Dilecte fili noster ac venerabiles fratres, salutem et apostolicam 
benedictionem. — Imaginem vestrae in Nos ;ietatis non mediocri cum 
iucunditate perspeximus in litteris, quas proxime, Neapoli congregati, 
communiter ad Nos dedistis. Detulerunt eae quippe officia vestra, in 
primisque grati animi significationes ob promulgatum Codicem et pro- 
posita curandi ut in Campaniae dioecesibus latae leges executioni man- 
dentur. Quantus ager ad excolendum; quam fructuosi vobis labores! 
Latissime enim, ut bene nostis, patet Codicis disciplina, cum et clericos 
afficiat et laicos, et utrosque ad omne officii munus studeat conformare. 
Omnino quae sit conditio dioecesium vestrarum, quid in unaquaque 
earum evellendum destruendumque sit, quid aedificandum et plantan- 
dum vos videtis. Sed quidquid hac in re aggreditur, id docendo, hor- 
tando, praecipiendo sequendum maxime est, id summa ope conandum, 
ut catholici omnes Christum induant et in actione vitae libere prae se 
ferant: ut Ecclesiam matrem non verbum tantum neque lingua diligant, 
sed opere et veritate: ut Apostolicae Sedi ita adhaereant, ut eius iussa 
faciant et iura animose tueantur. Haec enim nisi fundamenta ponantur, 
vix quicquam proderunt cetera. Opportune admodum mentio a vobis 
facta est sanctorum Campaniae Praesulum. Pertinet ad vos non solum 
eorum gloriae haereditas, sed etiam factorum imitatio. Iidemque, quo- 
rum perpetua cura ea fuit, ut disciplinae custodia Christus in omnibus 
viveret, videntur exemplo suo vos in proposito sancto confirmare et ad 
ea hortari, quae Nos scribenda ad vos putavimus amore magis impulsi, 
quam quod arbitraremur vos monitis indigere Nostris. 

De communibus officiis gratias vobis agimus ex animo, Nostraeque 
testem benevolentiae ac caelestium auspicem munerum apostolicam bene- 
dictionem vobis omnibus, dilecte fili Noster ac venerabiles fratres, clero 
ac populo unicuique vestrum tradito peramanter in Domino impertimus. 

Datum Romae apud S. Petrum, die xxvi decembris mcmxvit, Pon- 
ficatus Nostri anno quinto. 

II 


AD R. P. D. ARTHURUM HINSLEY, ANTISTITEM DOM. PONT., URBANI ANGLORUM 
COLLEGIL MODERATOREM, SAECULO EXEUNTE A COLLEGILO RESTITUTO, 


Dilecte fili, salutem et apostolicam benedictionem. — Pietatem et 
fidem, quae summa semper fuit, istius Collegii, cui praesides, erga hanc 
beati Petri Cathedram, egregie tu quidem nuper testabaris, tuo et alu- 
mnorum nomine, ob exactum saeculum a Collegio restituto. Eiusmodi 
Nos testimonium libentissime, ut ipse intelligis, complexi sumus; gau- 
demusque causam Nobis dari profitendae eius, qua vestrum Institutum 
vicissim prosequimur, peculiaris caritatis. Ac digna sane est quae a 
Nobis magnopere diligatur ista virtutum studiorumque optimorum sedes, 
quam, non solum ut Gregorii XIII auctoritate est condita, sed etiam 
ut, post illam rerum omnium conversionem, Pii VII providentia revixit, 
nemo ignorat laetos uberesque fructus Ecclesiae Anglicae peperisse. 
Etenim superiori tempore immemorabiles inde profecti sunt qui, men- 
tibus animisque rite ad sacra munera conformati, in Angliae Missio- 
nibus utilissime elaborarunt. Ex iisque non pauci eo clariorem invene- 
runt apostolatus laudem quod avitae fidei veritatem profuso sanguine 
asseruerunt. Posteriori autem memoria qui in eadem ista disciplina 
educati erant, vel sacerdotes complures vel etiam sacrorum antistites, 
quum praeclaro fuerunt emolumento suis popularibus catholicis, tum 
ad dissidentium parandum promovendumque reditum, quem coeptum 
fieri laetamur, in maternum Ecclesiae Romanae sinum, non est dubium 
quin multum adhuc valuerint. Iam vero dolendum est quod immensa 
Europaei belli calamitas plagam huic Instituto inflixit nimis gravem, 
hine extenuato alumnorum numero, illinc adauctis rei familiaris angu- 
stiis. Nos quidem eius necessitati pro viribus opitulantes, ad sarciendam 
Collegii fabricam, quantum modicae sinunt facultates Apostolicae Sedis, 
conferre parati sumus. Sed multo amplius Collegii rationes, ut stabili- 
tatem habeant, requirere videntur, in primisque advocatam desiderare 
catholicorum ex Anglia largitatem. Certe optabile est ut qui bonis for- 
tunisque abundant, ii maiorum imitati munificentiam, de suo quisque 
istue destinent quantum satis est ad suppeditandos singulis alumnis 
studiorum sumptus. Verum praecipue commendatam rem volumus 
operae et navitati Episcoporum: quibus profecto, utpote ante alios 
Apostolicae huic Sedi maxime devinetis ac deditis, convenit prae ceteris 

esse curae, ut urbanum Ecclesiae Anglicae Seminarium non modo ne, 
opportuna destitutum ope, languendo deficiat, sed magis magisque 
confirmatum vigeat et floreat. Nam, ut omittantur quae ad eruditionem 
et disciplinam pertinent, - etsi enim sancte docteque domi possunt 
alumni sacrorum institui, multo maiora tamen adiumenta pietatis et 
doctrinae in hac Urbe catholici nominis capite eis suppetere planum 
est, - illud dumtaxat memoramus quod apud homines Ecclesiae matris 
perstudiosos maximum pondus habere debet: ad astringendos vel arctius 
christianas gentes cum beati Petri Cathedra, tamquam cum centro catho- 
licae unitatis, praeclarum inesse vinculum in iis quae Romae pro una 
quaque natione patent domus sacrae iuventuti educandae, ubi optimae 
spei adolescentes, sub oculis Pontificis maximi, apud sacratos principum 
Apostolorum cineres, inter augustissima christianae vetustatis monu- 
menta, sacris initientur, et quaesitum de ipso fonte spiritum Romanae 
Fidei, quo se in disciplinae cursu penitus imbimberint, eundem in suos 
cives deinceps effundant. Itaque sperare licet fore ut, Angliae Episcopis 
adnitentibus, istud Collegium ex hac incommoda condicione quamprimum 
emergat, quin etiam feliciter amplificetur. Haec autem spes confirmatur eo 
quod is nunc est Collegii Cardinalis patronus qui, religionis et ingenii 
laude, non minus Ecclesiae senatum quam Anglorum genus illustrat. 
Accedit ut communia tempora, quae ad pacem inclinant, ipsi quoque 
Instituto vestro auspicium afferant rerum meliorum. Ac caelestium 
munerum conciliatrix eademque testis paternae benevolentiae Nostrae 
sit apostolica benedictio quam tibi, dilecte fili, alumnisque tuis aman- 
tissime impertimus. 

Datum Romae apud S. Petrum, in Epiphania Domini anno memxix, 
Pontiticatus Nostri quiato. 

{il 


AD R, P. D. FRANCISCUM XAVERIUM EPISCOPUM TARBIENSEM ET LOURDENSEM 
DE SACRIS SOLEMNIBUS PERAGENDIS IN MEMORIAM APPARITIONIS B. M. V. 


IMMACULATAE. 


Venerabilis frater, salutem et apostolicam benedictionem. — Quum 
annus compleretur sexagesimus ex quo Immaculata Virgo Mater istie 
conspiciendam se obtulerat, scimus in optatis tibi fuisse, ad faustum 

eventum commemorandum, sacras toto anno agitare laetitias, nisi tanta 
belli calamitas obsisteret. Nunc vero cum, Dei benignitate ac numine, 
arma tandem conquiescunt, consentaneum videtur ut proximum Appa- 
ritionis festum peculiaribus sollemnibus celebretis. Nam hoc annorum 
spatio quot quantaque ad Lourdensem Specum facta sunt mirabilia, 
cum affecta desperatis morbis corpora sanitatem ex improviso recipe- 
rent, cum aversis a religione animis subita fidei lux illaberetur, cum 
innumerabiles inde, si non imploratae valetudinis compotes, tamen 
paratissimi divinae obsequi voluntati redirent. De omni hac beneficio- 
rum copia Virgini beatissimae, cuius apud Deum patrocinio sunt tri- 
buenda, ingentes grates persolvere officium est: quibus beneficiis illud 
ipsum annumerari debet quod, positis armis, reconciliandae pacis mundo 
spes illuxit, cum eadem et Principem pacis Iesum Dominum ediderit, 
et humani generis mater sit benignissima. Hane vero ob causam amplius 
instandum est apud divinam clementiam, ut ea pax constituatur quam 
optimus quisque exspectat, quae scilicet, iustitia et aequitate comite, 
vincula inter universos populos confirmet christianae caritatis. Quod 
cum de praesentissima Mariae ope ac suffragio Nobis spondeamus, quas 
ubique supplicationes nuper indiximus, eas maxime in aedibus marianis 
celeberrimis, quo in numero Lourdensis eminet, haberi gratum est. 
Quare sacra sollemnia, quae istic propediem fient, vehementer Nobis 
intelligis probari. Atque ad eorum augendum splendorem ac fructum, 
de spirituali Ecclesiae thesauro, cuius apud Nos dispensatio est, omni- 
bus qui rite confessi et sanctissima Eucharistia refecti Lourdensem 
Aedem adierint Indulgentiam Plenariam non solum die x1 februarii 
proximi, sed etiam singulis diebus anniversariis ceterarum Apparitio- 
num Virginis Immaculatae hoc anno redeuntibus, lucrandam concedi- 
mus; pari Indulgentiae munere eisdem condicionibus fruantur volumus 
quicumque earum sollemnium peregrinationum ad Lourdensem Basili- 
cam participes erunt quae hoc vertente anno, ut scribis, suscipientur. 
Ita ad pedes divinae Matris in ista benignitatis eius nobilissima sede 
Nos quoque vobiscum vel in agendis gratiis ve! in precibus adhibendis, 
populi christiani causa, praesenteS animo adesse videbimur. Tuae vero 
pietatis et observantiae erga Nos officia paterna benevolentia repen- 
dentes, caelestium auspicem munerum tibi, venerabilis frater, tuoque 
clero ac populo apostolicam benedictionem amantissime in Domino 
impertimus. 

Datum Romae apud S. Petrum, die xx ianuarii Mcmxtix, Pontificatus 
Nostri anno quinto. 

ACTA SS. CONGREGATIONUM 


SACRA CONGREGATIO CONSISTORIALIS 


I 
DECRETUM 


DE CLERICIS IN CERTAS QUASDAM REGIONES DEMIGRANTIBUS 


Magni semper negotii fuit clericorum receptio ex dissitis vel trans- 
marinis locis provenientium: talibus in adiunctis deceptiones et fraudes 
facile occurrunt, easque detegere in tanta locorum distantia ac sermo- 
num diversitate diutini laboris est ac difficile. Unde Alexander III in 
consultatione ad Episcopum Cenomanensem, statuta Patrum veterum 1 
renovans, de clericis in remotis regionibus ordinatis, itemque de trans- 
marinis statuit « ut ad minus quingque Episcoporum super ordinatione 
« sua testimonio muniantur ». Quae lex, relata in Decretalibus, tit. 22, 
lib. I, ius commune per plura saecula constituit. 

Nostra autem aetate, itineribus trans Oceanum communioribus et 
frequentioribus factis, novae leges pro clericorum ex Europa ad ea loca 
migrantium latae sunt, et ultima vice per decretum Ethnographica studia, 
quibus plura iuxta temporis adiuncta fuerunt disposita; quae ubi accu- 
rate observata fuere, valde in animarum bonum profuisse exploratum est. 

Attamen, interea temporis, experientia docuit aliquid in hac re ulte- 
rius addi oportere aliaque temperari, ut salutarium priorum decretorum 
finis plenius ac facilius attingi queat. 

Accessit publicatio Codicis canonici iuris, cui, quantum fas erat, 
coordinari oportebat peculiaris haec lex de clericis trans Oceanum 
migrantibus. 

Habita idcirco ratione votorum plurium Americae Antistitum, per- 
pensisque quae a Nuntiis et Apostolicis Delegatis relata fuerunt, Emi 
S. huius Congregationis Patres, postquam de mandato SSmi D. N. Bene- 
dicti XV omnia diligenti examini subiecere, haec statuenda censuerunt. 


1 Conciliorum scilicet Carthaginensis I, Chalcedonensis et Antiocheni, nec non 
et S. Augustini (cfr. Decr. Gratiani, dist. I, cap. V). 

Caput I. 


Integra lege Sacrarum Congregationum de Propaganda Fide et pro 
negotiis Orientalis Ritus circa sacerdotum huius ritus migrationem, 
quoad alios haec in posterum observanda erunt: 

1. Pro sacerdotibus ad longum vel indefinitum tempus aut in per- 
petuum ex Europa vel ex Mediterranei oris ad Americam vel ad insulas 
Philippinas migraturis, fas esto Episcopis, non vero Vicariis Genera- 
libus aut Capitularibus, litteras discessoriales concedere, hisce tamen 
servatis conditionibus: 

a) ut agatur de sacerdotibus cleri saecularis ex canonico titulo 
sibi propriis ; 

b) ut hi post ordinationem suam saltem per aliquot annos dioe- 
cesi deservierint ; 

c) et intra hoc tempus, sicut antea in Seminario, intemeratae vitae 
certum argumentum praestiterint, et sufficienti scientia sint instructi, 
adeo ut solidam spem praebeant aedificandi verbo et exemplo populos 
ad quos transire postulant, et sacerdotalem dignitatem numquam a se 
maculatum iri, prout iterato praecedentibus decretis Apostolica Sedes 
praescripsit; 

d) dummodo ad migrandum iustam habeant causam, e. g. deside- 
rium se addicendi spirituali adsistentiae sucrum concivium vel aliorum 
illic commorantium, necessitatem valetudinis curandae, vel aliud simile 
motivum, coherenter ad ea quae canon 116 Codicis in casu excardina- 
tionis requirit; 

e) sub lege, quae sub gravi ab utroque Ordinario servanda erit, 
ut Episcopus dimittens, antequam licentiam ac discessoriales litteras 
concedat, directe pertractet cum Episcopo ad quem, illumque de sacer- 
‘dotis aetate, vita, moribus, studiis et migrandi motivis doceat, ab eoque 
requirat, an dispositus sit ad illum acceptandum et ad aliquod eccle- 
siasticum ministerium eidem tribuendum, quod in simplici missae cele- 
bratione consistere non debet, quoties migrans sacerdos aetate iuvenili 
et integris viribus polleat; neque licentiam et discessoriales litteras sacer- 
doti antea concedat quam responsionem ad utrumque affirmativam asse- 
cutus sit; 

f) Episcopus autem ad quem exhibitum sacerdotem non acceptet, 
nisi necessitas aut utilitas Ecclesiae id exigat vel suadeat, aut alia iusta 
et rationabilis causa intercedat. 

2. Discessoriales litterae non communi sed specifica forma confi- 
ciendae erunt, hoc est, exprimere debebunt consensum sive tempora- 

hneum, sive perpetuum vel ad beneplacitum Episcopi dimittentis, acce- 
ptationem Episcopi ad quem, et notas sacerdotis individuas, aetatis scilicet, 
originis, aliasque, quibus persona describatur, adeo ut nemo circa eius 
identitatem decipi possit: aliter autem confectae litterae nihil valeant et 
nullae habeantur. 

3. Firma manet praescriptio in decreto Ethnografica studia statuta, 
qua I[taliae Ordinarii relevantur ab onere dimissoriales litteras, de qui- 
bus in superiori articulo sermo est, conficiendi; sed peractis iis quae 
sub n. 1 statuta sunt, rem deferent ad Sacram hance Congregationem, 
quae licentiam scripto dabit cum utroque Ordinario communicandam. 

4. Idem statuitur pro Episcopis Hispaniae et Lusitaniae, hac una 
differentia, quod onus licentiam concedendi attribuitur et reservatur 
Apostolicae Sedis apud eas nationes Legato. 

5. Qui hisce litteris vel licentia carent, ad sacri ministerii exerci- 
tium admitti nequibunt: qui vero iis pollent, admittentur etiam in locis 
transitus, nisi peculiaris aliqua extraordinaria ratio obsistat, si ibidem 
infirmitatis aut alia iusta causa commorari parumper coacti fueriat. 

6. Hisce servatis normis aliisque quae in tit, I, lib. II Codicis sta- 
tutae sunt, sacerdotes ex Europae dioecesibus dimissi, in Americae et 
insularum Philippinarum dioecesibus, utroque Ordinario consentiente, 
incardinari etiam poterunt, 

7. Sacerdotes ex Europae dioecesibus dimissi ex una in aliam 
Americae et insularum Philippinarum dioecesim transire poterunt, Epi- 
scopo a quo discedere desiderant et Episcopo ad quem pergere optant 
consentientibus, servatis in substantialibus normis sub nn: I et II positis, 
et docto quamprimum Ordinario sacerdotis proprio, vel, si agatur de 
sacerdotibus Italis, Hispanis et Lusitanis, S. Sedis officio a quo ; rima 
demigrandi licentia promanavit. Obligaltio autem docendi Ordinarium 
sacerdotis proprium vel S. Sedis officium spectabit ad Episcopum qui 
sacerdotem in sua nova demigratione recipit. 

8. Curae et sollicitudini Ordinariorum Americae et insularum Phi- 
lippinarum enixe commendatur ut provideant quo emigrati sacerdotes in 
domibus privatis vel in diversoriis, sive publicis hospitiis, non commo- 
rentur, sed in aedibus ecclesiasticis ad rem instructis vel instruendis, 
aut penes aliquem parochum vel religiosos viros. Quod si absque legi- 
tima causa parere recusent, eos post factam monitionem peremptoriam 
a missae celebratione interdicant. 

9. Religiosi, dum in sua religione perseverant, trans Oceanum ad 
alias suae religionis domus mitti a suis superioribus valebunt, hac una 
lege servata, super cuius observantia superiorum conscientia graviter 

oneratur, ut agatur de religiosis qui sint intemeratae vitae, bonae explo- 
rataeque vocationis et studiis ecclesiasticis bene instructi; adeo ut reti- 
neri tuto possit, in bonum animarum et aedificationem fidelium eorum 
missionem esse cessuram. 

10. Religiosi exclaustrati, pro tempore quo extra conventum moran- 
tur, et religiosi saecularizati eadem tenentur lege ac clerici saeculares. 


Caput 1. 


11. Clerici saeculares, qui ex Europa vel ex Mediterranei oris in 
Americam vel in insulas Philippinas ad breve tempus, semestre non 
excedens, pergere cupiunt, acceptatione non indigent Ordinarii illius 
loci, vel illorum locorum ad quae proficiscuntur, prout pro diuturna 
vel stabili commoratione requiritur. 

12. Sed debent: 

a) iustam honestamve causam itineris suscipiendi habere, eamque 
Ordinario suo patefacere, ut discessorias litteras ab eo impetrare valeant; 

6) muniri discessorialibus litteris Ordinarii sui, non in forma 
communi, sed in forma specifica, cohaerenter ad ea quae superiori 
num. 2 praescripta sunt, causa temporanei itineris et spatio temporis 
in indulto indicatis; 

c) reportare S. Sedis beneplacitum, quod dandum erit vel ab hac 
S. Congregatione, vel ab Apostolicae Sedis Legatis, in locis ubi hi 
adsint; nisi urgens aliqua causa discessum absque mora exigat: quo 
in casu in litteris discessorialibus id erit exprimendum; 

d) in quolibet casu instrui sufficienti pecuniae summa nedum 
pro itinere decenter suscipiendo, sed etiam pro regressu: ad quem finem 
Ordinarius cavere debet, ut summa ad revertendum necessaria depo- 
natur penes aliquam nummulariam mensam, aut alio modo tuta sit, ne 
ulla reversioni obstet pecuniae difficultas. 

13. Religiosi exclaustrati, durante exclaustrationis tempore, et reli- 
giosi saecularizati hac ipsa lege tenentur. 

14. Expirato spatio temporanei indulti, si quis ex infirmitate aut 
alia iusta vel necessaria causa redire non valeat, Ordinarius loci licen- 
tiam prorogare poterit, docto tamen statim Ordinario sacerdotis proprio 
et S. Sedis officio, a quo beneplacitum discessus datum fuit. 


Carport III. 


15. Leges de sacerdotibus migrantibus latae eos quoque attingant 
sacerdotes, qui, aut in itinere transmarino aut in exteris commorationis 
locis, Europa minime excepta, agricolis aliisque operariis demigrantibus 

suum praestant ministerium, sive curam hance sponte sua suscipiant, 
sive ad hoc assumantur officium ab aliquo ex iis Operibus, quae in 
migrantium commodum providenter hac nostra aetate instituta sunt. 

16. Sacerdotes qui, his legibus non servatis, temere arroganterque 
demigraverint, suspensi a divinis ipso facto maneant: qui nihilominus 
sacris (quod Deus avertat) operari audeant, in irregularitatem incidant; 
a quibus poenis absolvi non possint nisi a Sacra hac Congregatione. 


* * 

SSmus autem D. N. Benedictus PP. XV resolutiones Emorum Patrum 
ratas habuit et confirmavit, easque publici iuris fieri iussit et ab omnibus 
ad quos spectat ad unguem ex conscientia servari, ceteris praescriptio- 
nibus quae in decreto Ethnografica studia continentur cessantibus, et 
contrariis quibuslibet minime obstantibus. 

Datum Romae ex S. C. Consistoriali, die 30 decembris 1918. 


C. Carp. De Lat, Ep. Sabinen., Secretarius. 


L. 4H S. 
+ V. Sardi, Archiep. Caesarien., Adsessor. 


II 


CIRCA DECRETUM REDEUNTIBUS 
DECLARATIO 


Avendo chiesto il Procuratore Generale dei Sacerdoti del S. Cuore 
di Bétharram e quello dei Missionari della Salette, se nella parola Ordi- 
narius contenuta nel decreto Redeuntibus fossero compresi i loro 1ispet- 
tivi Superiori Generali, e per l’indizione degli esercizi spirituali, e per 
l’assoluzione dalle irregolarita, e agli altri effetti di detto decreto; oppure 
se dovevano escludersi, secondo il significato canonico della parola 
Ordinarius ; questa S. Congregazione, per mandato del Santo Padre, ha 
risposto in ambedue i casi: Ordinarium in casu, et ad effectum decreti 
« Redeuntibus » extendi, et comprehendere Superiorem Generalem praedi- 
ctarum Congregationum. 

Dalla Segreteria della S. C. Concistoriale, il 20 gennaio 1919. 


6 G. Carp. De Lat, Vescovo di Sabina, Segretario. 
L. S. 


+ V. Sardi, Arciv. tit. di Cesarea, Assessore. 

FORTALEXIENSIS er CRATENSIS 


€COMMUTATIONIS FINIUM 


Quum de mandato SSmi Dai Nostri Benedicti PP. XV, litteris diei 
21 augusti 1917, R. P. D. Angelo H. Scapardini, archiepiscopo Dama- 
sceno, in Brasiliana Republica Apostolico Nuntio, commissum fuisset, 
ut dirimeret difficultates exortas ob fines, non undequaque certos et in 
aliquibus locis minus opportunos, inter duas dioeceses Fortalexiensem et 
Cratensem; idem Apostolicus Nuntius, decreto suo diei #9 martii 1918, 
harum dioecesum fines in hunc, qui sequitur, modum commutavit. 
Linea divisoria, quae ab ortu flumiuis vulgo Fressi ad montem usque 
Serra de Ouro voeatum protenditur, sequetur divortium aquarum, quo 
paroeciae Maria Pereira, Cocheira, Jaguaribe Mirim, ad archidioecesim 
Fortalexiensem pertinentes, et paroeciae Iguatu et Ied, ad dioecesim 
Cratensem pertinentes, ad invicem separantur. 

SSmhus autem Diius Noster, im audientia diei 24 ianuarii 1919, rem 
ratam habuit et confirmavit. 


C. Carp. De Lar, Episce. Sabinen., Secretarius. 


L. S. 
+ V. Sardi, Archiep. Caesarien., Adsessor. 


IV 


DESIGNATLO QUORUNDAM ORDINARIORUM PRO APPELLATIONE A METROPOLITIS 


Cum ex praescripto can. 1594, § 2, statutum sit ut «<a causis im 
« prima instantia pertractatis coram Metropolita appellatio fiat ad loci 
« Ordinarium, quem ipse Metropolita, probante Sede Apostolica, semel 
« pro semper designaverit » ; 

Emus Patriarcha Olyssiponensis designavit Ordinarium Eborensem. 

Rmus Archiep. Messanensis Ordinarium Pactensem. 


> > Turritanus, Ordinarium Algarensem. 
» » Bituricensis, Ordinarium Lemovicensem. 
» » Sancti Salvatoris in America Centrali, Ordinarium 


dioecesis Sanctae Annae. 
» > Auxitanus, Ordinarium Tarbiensem et Lourdensem. 

Rmus Archiep. Turonensis, Ordinarium Burdigalensem. 


- » Mechoacanus, Ordinarium de Queretaro. 

» > Sanctae Severinae, Ordinarium Rossanensem. 
> > Algeriensis, Ordinarium Constantiniensem. 

» » Varsaviensis, Ordinarium Lublinensem. 


SSmus D. N. Benedictus PP. XV, audita relatione Emi Secretarii 
S. C. Consistorialis, designationes ut supra factas approbare dignatus est. 


V 
PROVISIO ECCLESIARUM 


8. C. Consistorialis decretis, SStius D. N. Benedictus XV has, quae 
sequuntur, ecclesias de proprio pastore providit, scilicet: 


13 decembris 1918. — Archiepiscopali ecclesiae Rossanensi praefecit 
R. P..D. [oannem Scotti, hactenus episcopum Cariatensem. 

23 decembris. — Cathedrali ecclesiae Alexandrinae Statiellorum 
R. P. D. Iosue Signori, hactenus episcopum Fossanensem. 

— Cathedrali ecclesiae Alatrinae R. D. Antonium Torrini, canonicum 
cathedralis ecclesiae Fesulanae et eiusdem dioecesis seminarii rectorem. 

— Cathedralibus ecclesiis Calliensi et Pergulanae, invicem perpetuo 
canonice unitis, R. D. Augustum Curi, archidiaconum metropolitanae 
ecclesiae Firmanae. 

7 ianuarii 1919. — Metropolitanae ecclesiae Burgensi R. P. D. Ioan- 

nem Benlloch y Vivé, hactenus episcopum Urgellensem. 

16 ianuarii. — Cathedrali ecclesiae Fossanensi R. D. Quiricum Tra- 
vaini, archipresbiterum loci vulgo « Trecate », in dioecesi Novariensi. 

25 ianuarii. — Titulari episcopali ecclesiae Usulensi Rhum D. Iaco- 
bum Laminne, vicarium generalem Leodiensem, quem deputavit in 
Auxiliarem Episcopi Leodiensis. 


VI 
NOMINATIONES 


Decretis S. Congregationis Consistorialis nominati sunt: 


9 decembris 1918. — R. P. loannes Sodo, episcopus Asculan. Apul. 
et Ceriniolensis, Administrator Apostolicus dioecesis Troianae 

— Erhus Alexius S. R. E. eard. Ascalesi, archiepiscopus Beneven- 
tanus, Administrator Apostolicus dioecesis Lucerinae. 


— 

SACRA CONGREGATIO CONCILHO 


WRATISLAVIEN. 


MISSAE PRO POPULO 
Die 13 iulii 1918 

Species Facti. - Praestat ad factispeciem huius causae cognoscen- 
dam, ipsum subiicere tenorem libelli Rmi Episcopi Wratislaviensis, quo, 
haud ita pridem, ad h. S. C. res delata est. Scribebat nimirum: « Saepe 
« sacerdotes illi dioecesis Wratislaviensis, qui vocantur Curati vel etiam 
« Localistae, tam praedecessori meo quam mihi dubia de obligatione 
« Missam pro populo applicandi exposuerunt, quae oriuntur ex indole 
« officii eorum; et licet ipsis communicata sint responsa a S. Sede alias 
« iam data, non omnino evanuerunt haec dubia, uti cognoscitur ex quae- 
« stionibus iterum iterumque nuper propositis. Accedit quod etiam instru- 
« ctiones in hac materia a variis Ordinariis datae et sententiae auctorum 
« non omnino concordare videantur. Hinc, tam ad applicationem nor- 
« marum vigentium clarius elucidandam, quam ad conscientiarum in re 
« tanti momenti tranquillitatem, valde proderit, si S. Congregatio ad 
sequentes quaestiones respondere dignetur. 

« Varia nimirum genera Curatorum exsistunt in hac dioecesi, quae 
«in vasto suo districtu per quatuor provincias extenso complectitur 
regiones diversissimae conditionis, scilicet regiones omnino fere catho- 
« licas, regiones mixtae religionis et extensissimas regiones diasporae 
« (Seu dispersionis, i. e. ubi catholici veluti dispersi inter acatholicos 
« vivunt), Certum quidem est, in omnibus regionibus ad applicandam 
« Missam pro populo esse obligatos parochos parochiarum canonice ere- 
« ctarum. Certum quoque est, ab hac obligatione liberos esse curatos 
« illos, qui, in ipsa sede parochiae, inserviunt curae animarum vigore 
« officii vel beneficii sui curatialis, cui proprius districtus ex parochia 
« totaliter separatus non est assignatus. Aliae vero exsistunt curatiae, de 
« quarum obligatione dubia :oventur. De talibus haec breviter exponam. 

« I. In regionibus diasporae, ubi catholici dispersi sunt inter acatho- 
« licos multoties numerosiores, decursu temporis multae Curatiae sunt 
« erectae, quae omnino similes sunt Curatiis in terris missionum. Non 
« sunt beneficia proprie dicta, sed stationes tantum erectae pro pasto- 
« ratione catholicorum in circumiacente diasporae parte singulis Cura- 

« tiis assignata; ipsi curati sunt ad nutum amovibiles, licet curam prima- 
«Triam exerceant vi decreti ipsis ab Ordinario dati. Quaeritur an sint 
«ad applicandum pro populo obligati. Videtur negandum esse attentis 
« responsis a S. Sede datis tam pro terris missionum (S. C. de Prop. 
« Fide, 23 mart. 1863) quam etiam Episcopo Osnabrugensi uti Provi- 
« cario apostolico illarum regionum, quae “ Missiones Septentrionales ,, 
« Germaniae nuncupantur. 

« If. In aliis dioecesis meae partibus, ubi exsistunt parochiae pro- 
« prie sic dictae, ob necessitatem melius providendi curae animarum, 
« passim, pro parochianis a sede parochiali remotioribus, erectae sunt 
« Curatiae pro certo determinato districtu, qui ex totali parochiae nexu 
« non est pleno iure separatus. Curatus vel Localista, qui ad nutum 
« Episcopi amovibilis est, exercet curam primariam vi decreti ab Ordi- 
« nario ipsi dati. Estne obligatus ad applicandum pro populo? Negan- 
«dum esse videtur. Nam, principali districtu parochiali permanente 
« integro, parochus totius parochiae tenetur applicare pro toto grege 
« suo, in quo inclusi etiam sunt parochiani ad districtum filialem per- 
« tinentes, quorum Curatus, licet districtui separato inserviat, curam 
« primariam magis ex vi mandati Episcopi uti cooperator parochi, quam 
« ex muneris genuina indole habet implendam. 

« III. Tertium exsistit genus Curatorum, quod est simile generi sub 
« numero JI descripto, sed differt ab illo, quia districtus curatialis, quoad 
« administrationem temporalium et iura temporalibus adnexa, est omnino 
« separatus a districtu parochiali. Viget enim in Borussia lex civilis die 
« 2 iunii 1875 lata de administrandis bonis temporalibus “ Communita- 
« tum ecclesiasticarum ,,, quae lex ab Episcopis cum praescientia S. Sedis 
« est tolerata et recepta; iuxta hane legem pars districtus parochialis 
« separari potest ex nexu parochiae, ut fiat “ communitas ecclesiastica ,, 
« sui iuris, et ut incolae liberentur ab oneribus quoad temporalia et 
« amittant iura quoad temporalia, quibus antea iuncti erant districtui 
« parochiali. Talis separatio, tangens unice temporalia, non hunc habet 
« effectum, ut nova parochia oriatur, quippe quum illa lex civilis nihil 
« aliud ordinare vult quam administrationem bonorum temporalium et 
« iura et -onera temporalibus annexa. Si talis “ communitas ecclesiastica 
« curatialis ,, per Episcopi documentum ratificatione Gubernii munitum 
« erigitur, Curatus auctorizatur ad gerendam curam primariam per 
« Decretum Ordinarii, sed Curatia non erigitur in titulum beneficii; 
« Curatus manet amovibilis ad nutum Episcopi. Tandem si decursu 
« temporis statio curati, postquam sufficientem dotationem acquisiverit, 
« potest erigi in beneficium parochiale, separatio totalis fit, ac etiam quoad 

« spiritualia; tunc tandem curatus fit pastor gregis omnino proprius et 
« inamovibilis. Ex hisce rerum adiunctis saepe oritur quaestio, utrum 
« Curatus amovibilis districtus curatialis quoad temporalia omnino sepa- 
« rati, quia vi decreti Ordinarii gerit curam primariam, licet quoad spi- 
« ritualia districtus suus nondum sit definitive separatus a districtu 
« parochiali, tamen obligatus sit ad applicandum pro populo sui distri- 
« ctus, an parochus ecclesiae principalis applicans pro populo totius 
« parochiae intentione sua complectatur etiam districtum curatialem, 
« donec evehatur curatia in parochiam etiam quoad spiritualia omnino 
« separatam ». 


Animapversionges. - Una est SS. Congregationum Romanarum et 
Doctorum sententia, obligationis Missam pro populo applicandi causam 
sitam esse omnino in pastorali officio (efr. S. GC. C. in Caietan., 16 dec. 1807; 
Romana, 9 iul. 1881 et plurima ibi allegata), hinc passim illud usurpatur 
quemquam hac lege non teneri ratione beneficii sed officii, non ratione 
bonorum seu redituum, sed muneris. Quamobrem certum est hac lege 
obligari non solum parochos, sed etiam Vicarios etsi curam actualem 
tantum exercentes, vel etiam amovibiles ad nutum, aut ad breve tempus 
deputatos, quamvis regularis sit paroecia aut parochus, quamvis reditus 
nulli sint aut admodum tenues ut ad congruam non sufficiant (Bened. XIV, 
Const. Cum semper oblatas, § 4-5). Unum igitur requiritur et sufficit ad 
hanc obligationem imponendam, hoc est, quod quis sit proprius pastor 
determinati gregis, ita ut illi « cura animarum commissa » stricto sensu, 
ad normam Conc. Trid., c. I, sess. XXIII, De ref., dici valeat. Videli- 
cet (ut recte exponitur in dissert. cl. Tarquini, pro causa in Congr. 
de Prop. Fide, 23 mart. 1863, synoptice relata in Act. S. Sedis, 1, 390 ss.) 
secundum divinam Ecclesiae institutionem offictum pastoris sua integri- 
tate seu plenitudine, residet in solis Episcopis: proindeque soli Episcopi 
iure divino absoluto tenentur ad sacrificium pro populis offerendum: 
unde ab ipsomet Apostolo (Hebr., V, 1 et VIII, 3) omnis pontifex, scilicet 
omnis princeps sacerdotum, non omnis sacerdos nominatur... Ceteri 
autem, qui curam animarum habent, praeter Episcopos, non habent 
velut proprium sibique inhaerens pastoris officium ex divino’iure, sed 
illud exercent ex ecclesiastica delegatione et institutione, intra quosdam 
limites. Quamobrem quum de his, parochis ceterisque, dicitur incum- 
bere illis onus ex divine praecepto applicandi Missam pro populo, intel- 
ligendum est de iure divino, non absoluto sed hypothetico (cfr. etiam 
Bened. XIV, Const. Com semper, et Pii IX, Amantissimi, in quibus non 
dicitur absolute ex divino praecepto mandari, sed de divino praecepto 

descendere). Hypothesis autem est triplex, quod nempe: J. Ecclesia com- 
miserit aliqua ratione aliis ab Episcopis animarum curam; II. Quod 
illis commiserit, non modo mere facultativo, sed quo obligatio induce- 
retur; IIl. Quod commiserit hance animarum curam sine ea limitatione, 
quae excludat obligationem Missam applicandi pro populo. Quae tres 
hypotheses quum verificentur dumtaxat ex ecclesiastico iure et ordina- 
tione, in potestate est Ecclesiae quemadmodum illas moderari vel auferre, 
ita etiam super oneris seu officii consequenti applicatione dispensare, 
aut eam temperare, quod reapse, urgente rationabili causa facere non 
recusat. Hine etiam constat obligationem Missae pro populo, pari quo- 
dam gressu procedere, cum ecclesiastici territorii in distinctas partes 
distributione, per quam definite hypotheses indicatae ad effectum dedu- 
cuntur: quamobrem, quum Codex iuris canonici, nuper eam quoque 
indixerit divisionem, qua territorius vicariatus apostolici et praefectu- 
rae apostolicae in partes distribueretur, « quasi-paroecias » appellandas 
(can. 216, § 3), consequens fuit ad harum quoque peculiares rectores, 
seu quasi-parochos, obligationem Missae pro populo applicandae, uno 
contextu cum parochis (can. 466, § 1), extendere, quamquam, pro loco- 
rum rerumque adiunctis, valde temperatam. Notum siquidem est in 
disciplina canonica quae Codicem antecessit Missionarios omnes, quam- 
quam animarum curam in certis aliquibus locis assumerent (dummodo 
non gererent vices legitimorum pastorum in parochiis canonice iam ere- 
ctis), semper simplices Verbi Dei praecones, nulloque modo parochos 
habitos esse (S. C. Prop. Fid., 28 ian. 1778) ac propterea non magis 
Missae pro populo applicandae obligatos, quam sacerdotes qui ab Epi- 
scopis exorati ad aliquam paroeciam derelictam ex charitate accederent, 
ut ibi sacramenta administrent (ead. S. C., 23 mart. 1863, 18 aug. 1866; 
8 nov. 1882). 

Hisce praemissis, dubium non videtur quin assentiendum sit sen- 
tentiae Episcopi, quoad curatos secundi et tertii generis in factispecie 
recensiti: agitur nimirum in utroque de cura animarum in parte terri- 
torii iam constitutae paroeciae gerenda ex praecepto Episcopi, ut uti- 
lius bono fidelium consulatur: quae tamen pars non est dismembrata, 
sed suum retinet nexum cum reliquo paroeciae territorio, ita ut populus 
hisce Curatis ab Ordinariis speciali ratione commissus non desinat per- 
tinere ad parochum totius paroeciae: sacerdos itaque deputatus ab 
Ordinario, quamvis in sibi commisso territorio suppleat in omnibus 
parochi vicem, non desinit esse vicarius cooperator parochi, ad tramites 
can. 476, § 2, et ideo ad Missam pro populo applicandam non tenetur, 
iuxta § 6 eiusdem canonis (cfr. etiam c. 475, § 2), sed huiusmodi onus, 

Acta, vol. XI, n. 2. — 1-2-0919. , 4 


50 Acta Apostolicae Sedis - Commentarium Officiale 


prout ante constitutionem huiusce « Curatiae », ita post ipsam consti- 
tutam, parochum, cuius est totus populus, gravat. Unica differentia quae 
tertium ab altero genere discernit, videlicet independentia a parocho in 
bonorum administratione, rem non immutat, quia tangit tantummodo 
temporalia, unde, ut a limine vidimus, nibil conficitur ad Missam pro 
populo quod attinet; hac etiam posita independentia, non efficitur pro- 
fecto ut proprius habeatur pastor, distinctus omnino a pastore huius 
paroeciae, utque Curatia illi im titulum conferatur (cfr. c. 451, § 1); quae 
omnia necéssaria sunt ne dwabus personis propter unam paroeciam onus 
huiuscemodi imponatur. 

Difficultatem e contrario, nec modicam, praebet quod Episcopus 
sentit de primo genere Curatorum in factispecie posito. Agitur nimi- 
rum de his sacerdotibus qui curam animarum gerunt pro catholicis qui 
dispersi vivunt inter acatholicos, intra limites stationis sibi assignatae, 
quasi eodem modo quo Missionarii curam gerunt fidelium dispersorum 
inter infideles intra limites « quasi-paroeciae » sibi concreditae. Ex 
responsis antea datis pro Jocis Missionum deducit Episcopus hos Cura- 
tos nullatenus teneri ad Missam pro populo applicandam; verumtamen, 
innovato hodie per Codicem iure, summum quod inde deduci posset, 
id foret, hosce Curatos non teneri ad Missam pro populo applicandam 
nisi in nonnullis solemnitatibus recensitis in can. 306 (cfr. can. 466, § 1). 
At enim, quod gravius est, stationes hae non videntur adaequandae qua- 
si-paroeciis, sed esse potius verae et propriae paroeciae, claret id ex 
can. 216, § 3: stationes enim in casu, non sunt partes territorii alicuius 
praefecturae seu vicariatus apostolici, sed definite dioecesis Wratisla- 
viensis, in qua iuxta cit. can. non capit nomen et conceptus quasi- 
paroeciarum: ergo non restat nisi quod eaedem partes, quamvis nomine 
donentur stationum, sint verae paroeciae, quatenus nimirum reprae- 
sentant « partem distinctam territorii » cui assignata est « sua peculiaris 
« ecclesia, cum populo determinato, suusque peculiaris rector, tanquam 
« proprius eiusdem pastor, pro animarum cura». Non enim dicitur 
populum harum stationum, quamvis inter acatholicos dispersum, perti- 
nere adhuc ad aliquam praeterea paroeciam finitimam, aut alium habere 
proprium pastorem praeter rectorem stationum, in quem alium iuxta 
iam disceptata refundi posset hoc onus. Neque obiici potest quod huius- 
modi stationegs in beneficium erectae non sint, aut quod constitutam 
non habeant dotem: omisso enim quod ex actis nihil tale habetur, id 
quoque non obstaret, quominus paroeciae essent dicendae, ad tramitem 
can. 1415, § 3. Quod si in can. 710 recoluntur loca « ubi paroeciae aut 
« quasi-paroeciae nondum sint constitutae », non ideo datur intelligi 

huiusmodi locis accenseri debere distinctas « stationes » iam erectas et 
constitutas; sed traduci id debet tantummodo ad can. 216, § 2, ubi 
divisio Vicariatus in quasi-paroecias cum ea limitatione iubetur: ubi 
commode fieri possit. 

Si itaque « stationes », de quibus in prima specie, veris et propriis 
paroeciis accenseri debent, nullum dubium superest quin eorum recto- 
res seu curati obligatione applicandae Missae teneantur et quidem 
omnino ad normam can. 339: quod tamen non obest, quominus ab 
Ecclesiae materna benignitate, urgente rationabili causa, onus illud pos- 
sit temperari, ut a limine praenotatum est: sed de hisce agendum in 
casibus particularibus, in quibus a singulis recurrendum erit; dum in 
praesenti de generali norma constituenda agitur. 


Resouutio. - In plenario conventu diei 13 iulii 1918 Emi Patres 
S. Congregationis Concilii, perpensis omnibus, rescribendum super pro- 
positas preces censuere: « Curatos primi generis teneri: curatos alterius 
et tertii generis non teneri ». 

Facta autem insequenti die SSmo Dfio Nostro relatione per infra- 
scriptum S. C. Secretarium, Sanctitas Sua datam resolutionem appro- 
bare et confirmare dignata est. , 

I. Mort, Secretarius. 


SACRA CONGREGATIO DE PROPAGANDA FIDE 


I 


DECRETUM DE MISSIONARIIS E MILITIA REDEUNTIBUS 


La Sacra Congregazione Concistoriale ha emanato un opportunis- 
simo decreto De clericis e militia redeuntibus in data 25 ottobre 1918, 
che @ stato pubblicato nel n. 12 degli Acta Apostolicae Sedis del decorso 
anno (vol. X, pag. 481). 

Ora questa S. Congregazione di Propaganda, estendendo le dispo- 
sizioni del citato decreto agli Istituti, Seminari e Collegi di missioni, 
soggetti alla sua giurisdizione, stabilisce che i missionari e gli alunni 
dei medesimi debbano presentarsi entro il termine fissato di dieci giorni, 
in luogo dell’Ordinario, al rispettivo Superiore, anche nel caso che i 
missionari e gli alunni non siano stati escardinati dalla propria Diocesi. 

Ordina inoltre che nessuno dei missionari o alunni ritornati dalla 
milizia possa essere rinviato nei luoghi di missione, senza che prima 
abbia compiuto l’ingiunto corso di esercizi spirituali e tutte le altre 
prescrizioni del citato decreto della S. Congregazione Concistoriale. 

Roma, 15 gennaio 1919. 


G. M. Carp. van Rossum, Prefetio. 


L. S. 
C. Laurenti, Segretario. 


II 


DESIGNATIO ORDINARIORUM PRO APPELLATIONE IUXTA CAN, 285 


luxta can. 285 Codicis Turis Canonici pro appellatione: 


16 iwliit 1918. — Rmus Archiepiscopus Verapolitanus designavit 
Ordinarium Quilonensem. 

8 novembris. — Rimhus Archiepiscopus Columbensis, Ordinarium 
laffnensem. 


Quas designationes SSmus D. N. Benedictus Pp. XV diebus et anno 
supradictis approbare dignatus est. 


SACRA CONGREGATIO RITUUM 


I 
PINNEN. 


DECRETUM CANONIZATIONIS BEATI GABRIELIS A VIRGINE PERDOLENTE, CLERICI 
PROFESSI E CONGREGATIONE CLERICORUM REGULARIUM EXCALCEATORUM 
A SANCTISSIMA CRUCE ET PASSIONE D. N. I. C. 


Surer Dusio 
An, stante approbatione duorum miraculorum, post indultam a Sede Apo- 
stolica eidem Beato venerationem, tuto procedi possit ad solemnem 
ipsius Canonizationem ? 


Beatificationis et Canonizationis causas cominus inspicienti earum- 
que naturam intimius perscrutanti compertum illud statim fit atque mani- 
festum, quod scilicet causas ipsas peculiari suae providentiae ordine 


| 


S. Congregatio Rituum 53 


regat et moderetur Deus. Id, quod passim cernere est in cunctis, quae 
apud sacram rituum Congregationem actae sunt et aguntur, causis, in 
ista, qua de agitur, mirum in modum elucescit. 

Equidem adolescentibus, qui praesertim in studiis operam ponunt, 
quibus tot insidiae struuntur malaeque artes, magno spectaculo est 
Beatus Gabriel a Virgine Perdolente. Is namque quum aetate et gratia 
floreret, vixdum mundi expertus est vanitatem, cito pedem a periculo 
referre fuit sollicitus illibataeque virtutis semina custodiendi percupidus, 
decem et octo annos natus, in Congregationem a Passione Domini Nostri 
lesu Christi, divina operante gratia, se recepit, ibique obscuram vitam 
duxit eamque perbrevem. Quarto enim et vicesimo a nativitate anno 
nondum expleto, eidem, iam caelo maturo, exilium cum patria commu- 
tare perquam feliciter obtigit. 

At, quo magis, religionem postquam fuit ingressus, perpetua obli- 
vione a mundo derelingui penitusque obliterari in deliciis ille habuit, 
eo magis, ab eius obitu tricennio elapso, penes Christifidelium multi- 
tudinem notus fieri coepit maximeque clarescere. Etenim, quum anno 
millesimo octingentesimo nonagesimo secundo ipsius Famuli Dei sacra- 
rum exuviarum canonica recognitio fieret, inopinato quasi et praeter 
opinionem hac illac fama personuit innumerorum fere prodigiorum, quae, 
illo deprecatore, divinitus patrata esse ferebantur. Hac veluti Dei voce 
Servum suum fidelem superius ascendere invitantis commotos non minus 
quam tacite admonitos seipsos, uti par erat, exhibuerunt sancti Pauli a 
Cruce Filii benemeritissimi; ratique idcirco in comparandis dilecto sodali 
suo beatorum caelitum honoribus non esse praeterea immorandum, 
impigre alacriterque, quavis cunctatione posita, animum mentemque 
operi adiecerunt. 

Coeptis autem tam prosper tamque celer respondit exitus, ut, 
brevi admodum duodecim annorum spatio, longum sane atque sale- 
brosum iter, quo ratio iudicialis ordinis continetur atque disciplina, 
emensi fuerint illi planeque confecerint; quandoquidem per Signatu- 
ram, quam vocant, Commissionis, initium sui quum sumpserit haec 
Beatificationis causa anno millesimo octingentesimo nonagesimo.sexto, 
iuridica causae ipsius absoluta iam erat cognitio anno millesimo non- 
gentesimo octavo, eiusdemque anni prostremo mensis maii die, qui in 
Dominicam tum incidit infra octavam Ascensionis, sueto solemnique 
ritu in patriarchali Basilica Vaticana prima celebrata fuerint Beatifica- 
tionis solemnia. 

Quae, ut consentaneum prorsus erat, sine spirituali christiani 
populi fructu esse nequiverunt. Ubi primum siquidem licuit, Aposto- 

licae Sedis nomine et auctoritate, erga Dei Famulum Gabrielem a 
Virgine Perdolente publicum et ecclesiasticum exercere cultum, apta 
valde valdeque propitia sese occasio obtulit, ut eiusdem novensilis Beati 
innotesceret vita, ad imitandum proponerentur heroicae ipsius virtutes, 
enarrarentur miracula aliaque id genus extraordinaria dona, quibus ex 
rebus nutrimentum suum atque pabulum sumere Christifidelium devo- 
tionem, nemo unus ignorat. Quodque est peculiari notatione dignum, 
aliquot vix abierant menses, ex quibus, post peractum in Basilica Vati- 
cana Beatificationis ritum, variis in ocis de apostolico privilegio fieri 
coeperant triduana solemnia, cum, quantum acceptum sibi esse noven- 
silis, Beati exoratum patrocinium, Ipse non obscure portendere dignatus 
est Deus, novis editis de caelo signis atque prodigiis. Quapropter petita 
prius et obtenta reassumptione, ut vocant, causae Canonizationis, e 
variis, quae circumferebantur, portentis, binae selectae sunt sanationes, 
easque eiusmodi fuisse inventas, quae veri prodigii nomen, dignitatem 
atque honorem promereantur, apostolicum docet, quod non ita pridem 
super miraculis editum est Decretum; ideoque quod pro solemni impe- 
tranda Canonizatione Beati Gabrielis a Virgine Perdolente, praescripto 
legis requirebatur, hoc rite adimpletum fuisse constat. 

Itaque hue deductus quum sit sermo, unde profectus est, illuc 
debet reverti. Nam, quum aliam vix invenire sit causam, quae adeo 
secundo et expedito actorum cursu optatam supremamque assecuta 
fuerit Canonizationis metam, quumque id e sapienti providoque Dei 
consilio sit repetendum, suspicere oportet ac demisse venerari Dei 
voluntatem Eiusque iudicio causae bonitatem atque praestantiam itidem 
agnoscere fas est atque profiteri, quaemadmodum facto suo agnovit et 
professus est sacer hic Ordo. In generali namque Congregatione, quae, 
die tertia superioris mensis decembris, coram Sanctissimo Domino Nostro 
Benedicto Papa XV habita est, proposito per Reverendissimum Cardi- 
nalem Antonium Vico, causae Relatorem dubio: - An, stante approba- 
tione dworum miraculorum, post indultam a Sede Apostolica Beato Gabrieli 
a Virgine Perdolente venerationem, tute procedé possit ad solemnen ipsius 
Canonizationem? - Reverendissimi Cardinales et Patres Consultores tuto 
procedi posse unanimi responderunt suffragatione. Nihilominus San- 
ctissimus Dominus Noster supremam sententiam Suam de more proro- 
gandam duxit, cunctos, qui aderant, interea monens, superni luminis 
auxilium in tam gravi negotio, communibus fervidisque fusis Deo pre- 
cibus, esse poscendum. 

Hodierno autem adveniente die, quo suavissimum recolitur Epipha- 
niae Domini misterium, religiosissime litato eucharistico sacrificio, ad 

Vaticanas Aedes advocari iussit Reverendissimum Cardinalem Anto- 
nium Vico, Episcopum Portuensem et S. Rufinae, sacrae rituum Con- 
gregationi Praefectum causaeque Relatorem, una cum R. P. Angelo 
Mariani, Fidei Promotore generali, meque insimul infrascripto Secre- 
tario, eisque adstantibus, solemniter pronuntiavit: Tuto procedi posse ad 
solemnem Beati Gabrielis a Virgine Perdolente Canonizationem. 

Hoc Decretum in vulgus edi, in acta sacrae rituum Congregationis 
inseri litterasque apostolicas sub Plumbo de Canonizationis solemnibus, 
ubi primum licuerit, in Basilica Vaticana celebrandis, expediri mandavit 
octavo idus ianuarii anno MCMXIXx. 


*& A. Carp. Vico, Ep. Portuen. et S. Rufinae, 
S. R. C. Praefectus. 


TR 


L. 


Alexander Verde, Secretarius. 


{I 
ROMANA 


DECRETUM BEATIFICATIONIS ET CANONIZATIONIS VEN. SERVAE DEI ANNAE 
MARIAE TAIGI, MATRISFAMILIAS, E TERTIO ORDINE SANCTISSIMAE TRINI- 


TATIS REDEMPTIONIS CAPTIVORUM. 


SurPer Dusio 


An et de quibus miraculis constet in casu et ad effectum, de quo 
agitur ? 


Sat superque est enunciare apostolicum hoc, de quo agitur, Decre- 
tum ad Ancillam Dei pertinere Annam Mariam Taigi, quae, quoad inter 
homines est diversata, uxor et materfamilias fuit, ut quanta exstet emi- 
neatque praenobilis causae huius praestantia atque dignitas, probe intel- 
ligat quisque sibique plane suasum habeat, quin vel minime opus sit 
rem adumbrare verbis. 

Quae vero argumento huic nativa inest vis, eo roboratur et augetur, 
quo fauste feliciterque processit huc usque actorum cursus, ut iam com- 
plectatur, quae pro formali obtinenda Beatificatione in iure statuta sunt 


56 Acta Apostolicae Sedis - Commentarium Officiale 


quaeque vel in ipsis venerandae antiquitatis monumentis ad vivum sic 
inveniuntur expressa: « Nos attendentes, quod, licet ad hoc, ut aliquis 
«sanctus sit apud Dominum in Ecclesia triumphante, sola sufficiat 
« finalis perseverantia, iuxta illud: Esto fidelis usque ad mortem, et 
« dabo tibi coronam vitae; ad hoc tamen, ut sanctus habeatur apud 
« homines in Ecclesia militante, duo sunt necessaria: virtus morum et 
« veritas signorum; merita videlicet et miracula, ut haec et illa sibi ad 
« invicem contestentur, quum nec merita sine miraculis, nec miracula 
< sine meritis plene sufficiant ad perhibendum inter homines testimo- 
«nium sanctitati. Sed, dum merita sana praecedunt et clara succedunt 
« miracula, certum praebent indicium sanctitatis, ut nos ad ipsius vene- 
« rationem inducant, quem Deus ex meritis praecedentibus et signis sub- 
« sequenlibus exhibet venerandum; quae duo ex verbis Evangelistae 
« plenius colliguntur: Illi autem profecti praedicaverunt, ubique Domino 
« cooperante et sermonem confirmante sequentibus signis », ete. ... (Gre- 
gorius Papa IX in Bulla Canonizationis S. Antonii Patavini, Cod. Cano- 
nizat., pag. 65). 

lamvero, quod venerabilis Famulae Dei Annae Mariae Taigi prae- 
cesserint merita, quae adquisivit sibi illa cumulavitque, gravissima prae- 
sertim uxoris matrisque familias sancte religioseque implens munera, 
indubio eximioque documento exstant heroicae ipsius Dei Famulae, sole- 
mni Ecclesiae iudicio, iamdiu probatae virtutes. Praeclara autem merita 
atque generosas a Venerabili in exemplum exercitas virtutes rata quoque 
habere et confirmare dignatus est Deus, divino, quod accessit, miracu- 
lorum testimonio; nonnisi enim miraculo fieri utraque poterat, quae ad 
cognoscendum proposita fuerat, sanatio, quaemadmodum brevis et efficax 
evicit demonstratio. 

Sane, cuncta in primis comperta fieri necesse fuit atque explorata, 
quae in una et altera sanatione factum respiciebant, quod iudicio 
ferendo fundamento esse debebat, ita monente et suadente celebri in 
universa canonici civilisque iuris provincia effato: posito facto, oritur 
ius. Utque ipsa ferebat natura rei, eadem desuper interrogandi fuerunt, 
qui auditi in iudicialibus tabulis riteque perpensi fuerant testes. Hi 
porro e morbo, in quem ambae inciderant mulieres, prodeuntia, sicut 
adverterant ipsi, explicuerunt symptomata, eisque ingravescentibus in 
diem, infirmae corporis parti quum venerabilis Ancillae Annae Mariae 
Taigi admota fuerit imago, depulsum suis se conspexisse oculis fuga- 
tumque morbum iidem, numero saltem et qualitate a iure requisitis prae- 
diti, fideliter enarrarunt testes adeo, ut, accedentibus etiam, confirman- 
tibus et adiuvantibus documentis, tamquam validis adminiculis, quae 

necessaria prorsus erat, eadem desiderata minime fuerit iusta atque legi- 
tima probatio. 

Hisce praeiactis firmiterque constitutis facti elementis, a notis ad 
ignota, ad utriusque scilicet facti causam naviter pervestigandam, mox 
factus est gradus, prouti iubent Logicae leges et praecipuum est ratio- 
cinii officium. Cumque de tecnica, ut inquiunt, quaestione ageretur, ne 
ullus facile subreperet error, maxima idcirco cura fuit viros seligere in 
arte peritos; ab eisque reapse apto admoto medicae scientiae lumine, 
quod actoribus demonstrandum erat, solide invicteque demonstratum 
fuisse liquet. Illud siquidem positum est in aperto, quod videlicet tum 
in primo tum in altero casu situs fuerit morbus in materiali quadam 
atque organica laesione, quacum una simul neutiquam esse potest subi- 
tus atque perfectus utriusque sanationis modus, sicut in actis descri- 
ptus est; obstant quippe naturae vires, quas eidem constituit praefini- 
vitque naturae auctor, Deus; eapropter utramque sanationem ipsam 
miraculo esse factam, necessario debet inferri certoque haberi. 

Eo perspicuitatis et certitudinis adducta est quaestio iterata pro- 
ductaque disceptatione. Nam post antepreparatoriam binae, praeter 
morem, successerunt praeparatoriae Congregationes, easque demum 
subsecuta est Congregatio generalis, quae, die tertia proxime praete- 
riti mensis decembris, coram Sanctissimo Domino nostro Benedicto 
Papa XV coacta fuit. In qua a Reverendissimo Cardinali Antonio Vico, 
causae Relatore, sequens ad discutiendum propositum quum fuisset 
dubium: - An et de quibus miraculis constet in casu et ad effectum, de 
quo agitur? - Reverendissimi Cardinales et Patres Consultores singuli 
ex ordine suffragia tulerunt, quibus tamen intento animo exceptis per- 
pensisque, Sanctissimus Dominus noster mentem Suam, ceu de more, 
aperire distulit, ratus in re tam gravi diuturnis precibus concedendum 
esse spatium. 

Hodierno autem auspicatissimo die, quo Puer IJesus a tribus Sapien- 
tibus est adoratus, sacris misteriis piissime celebratis, ad Vaticanas 
Aedes arcessiri voluit Reverendissimum Cardinalem Antonium Vico, 
Episcopum Portuensem et S. Rufinae, sacrae rituum Congregationi 
Praefectum causaeque Relatorem, una cum R. P. Angelo Mariani, Fidei 
Promotore generali, mihique insimul infrascripto Secretario, eisque 
adstantibus, solemniter edixit: « Constare de utroque proposito mi- 
«raculo », de primo nempe « instantaneae perfectaeque sanationis 
« Mariae Del Pinto a metrite et endometrite chronica cum subsequuto 
« haematocele, illico totius corporis redintegratis viribus »; deque altero 
« instantaneae perfectaeque sanationis Melaniae Sevin a luxatione de- 

« xteri pedis et ossis perone, seu fibulae fractura, cum gravi emartro 
« coniuncta ». 

Hoe Decretum publici iuris fieri et in acta sacrae rituum Congre- 
gationis referri iussit octavo idus ianuarii anno MCMXIX. 


4 A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius, 


ROMANA 


DUBIA 


Sacrorum Rituum Congregationi sequentia dubia, pro opportuna 
solutione, proposita fuerunt; nimirum: 


I. An occurrente Vigilia S. Thomae Ap. in Feria Quatuor Tempo- 
rum, de qua fit Officium cum respondente Missa, legendum sit Evan- 
gelium Vigiliae in fine Missae? 

If. Si in Festo de quo recitatur Officium cum Missa, etiam Feria 
et Vigilia vel duae Vigiliae simul occurrant, de quanam legi debeat 
Evangelium in fine Missae? 


Et Sacra Rituum Congregatio, audito specialis Commissionis suf- 
fragio, re mature perpensa, respondendum censuit: 

Ad I. Affirmative iuxta Rubricas et Decreta. 

Ad II. De illa dicitur Evangelium in fine, de qua primo facta est 
Commemoratio. Quod si hoc Evangelium sit idem de Festo, tune Evan- 
gelium in fine erit de altera quae secundo loco commemoratur, iuxta 
Decretum n. 3844 Romana 5 februarii ad IX. 


Atque ita rescripsit et declaravit, die 10 ianuarii 1919. 


4 A. Carp. Vico, Ep. Portuen. et S. Rufinae, 
S. R. C. Praefectus. 


Alexander Verde, Secretarius. 


L. S. 


ACTA TRIBUNALIUM 


SACRA ROMANA ROTA 


CAUSAE ACTAE SUB SECRETO 


In Sacra Romana Rota, a mense ianuario usque ad mensem decembrem 
anni 1918, actae sunt sub secreto causae quae sequuntur; quarum 
definitiva sententia editur tantum in parte dispositiva. 


Nunurratis Marrimonit ex capite vis et metus. 

Proposito dubio: An constet de nullitate matrimonii in casu? 
RR. PP. DD. S. Many, Ponens, I. Prior et P. Rossetti, Auditores de 
Turno, die 18 februarii 1918 respondendum censuerunt: Negative. 

Adversus sententiam interposita est appellatio. 


if. Nutuitatis MATRIMONII ex capite vis et metus. 
Proposito dubio: An constet de nullitate matrimonii in casu ? 
RR. PP. DD. P. Rossetti, Ponens, R. Chimenti et M. Massimi, Audi- 
tores de Turno, die 6 iunii 1918 respondendum censuerunt: Negative. 


Il]. Nuuurratis Matrimonit ex capite vis et metus: 
Proposito dubio: An constet de nullitate matrimonii in casu? RR. PP. 
DD. A. Sincero, Ponens, F. Cattani Amadori et P. Rossetti, Auditores de 
Turno, die 11 iunii 1918 respondendum censuerunt: Negative. 


IV. MaTRImMonil ex capite impotentiae ex parte viri. 
Proposito dubio: An sententia Rotalis diet 22 decembris 1913 sit 
confirmanda vel infirmanda in casu? RR. PP. DD. G. Sebastianelli, 
Decanus, Ponens, P. Rossetti et M. Massimi, Auditores de Turno, die 
4 iulii 1918 respondendum censuerunt: Esse infirmandam. 
Adversus sententiam interposita est appellatio. 


V. Nunuiratis Matrimonit ex capite vis et metus. 

Proposito dubio: An constet de nullitate matrimonii in casu? 
RR. PP. DD. I. Prior, Ponens, A. Sincero et F. Cattani Amadori, Audi- 
tores de Turno, die 27 iulii 1918 respondendum censuerunt: Affirmative. 

Adversus sententiam interposita est appellatio. 

VI. Nuuurratis Matrimonit ex capite defectus consensus ex parte 
mulieris. 

Proposito dubio: An sententia Rotalis diet 22 ianuarii 1914 sit con- 
firmanda vel infirmanda in casu? RR. PP. DD. G. Sebastianelli, Decanus, 
Ponens, P. Rossetti et M. Massimi, Auditores de Turno, die 29 iulii 1918 
respondendum censuerunt: Confirmandam esse sententiam Rotalem. 


VII. Nutuiratis Matrimontii ex capite impotentiae ex parte viri. 
Proposito dubio: An constet de nullitate matrimonii in casu ? 
RR. PP. DD. R. Chimenti, Ponens, M. Massimi et I. Grazioli, Auditores 
de Turno, die 16 augusti 1918 respondendum censuerunt: Affirmative. 


Ex Cancellaria, 11 ianuarii 1919. 


Sac T Tani, Notarius 


i 

. 

DIARIUM ROMANAE CURIAE 


S. CONGREGAZIONE DEI RITI 
I 


) NOTA DELLE CONGREGAZIONI DA TENERSI NELL’ ANNO 1919 


14 gennaio. Congregazione Ordinaria. 


28 » Congregazione Preparatoria sopra le virttii del Ven. Alano de 

Solminiac. 

: 11 febbraio. Congregazione Generale sopra i miracoli della Ven. Luisa de 

Marillac. 

: 25 > Congregazione Antipreparatoria sopra le virtti del Ven. Bernardo 

Clausi. 

11 marzo. Congregazione Ordinaria. 

| 18 » Congregazione Generale sopra i miracoli della Beata Giovanna 
d’Arco. 


8 aprile. Nuova Congregazione Preparatoria sopra le virti: del Ven. Gio- 
vanni Nepomuceno Neumann. 

29 » Congregazione Antipreparatoria sopra le virtii del Ven. Carlo 
Giacinto di Santa Maria. 

13 maggio. Congregazione Ordinaria. 

27 . Nuova Congregazione Preparatoria sopra i miracoli del B. Teo- 
filo da Corte. 

3 giugno. Congregazione Ordinaria Particolare. 

17 » Congregazione Generale sopra il martirio, segni o miracoli della 
Ven. Maria Maddalena Fontaine e Maria Clotilde Angela di 
S. Francesco Borgia e Compagne, Figlie della Carita e Orso- 
line di Valenciennes. 

8 luglio. Congregazione Preparatoria sopra il martirio, segni o miracoli 
dei Servi di Dio Mattia Murumba e Compagni d’Ouganda. 

22 » Congregazione Ordinaria. 

12 agosto. Congregazione Antipreparatoria sopra le virti della Ven. Vin- 
cenza Gerosa. 

28 ottobre. Congregazione Preparatoria sopra le virti della Ven. Maria Mi- 
chelina del SStho Sacramento. 


11 novembre. Congregazione Ordinaria. 
25 > Congregazione Preparatoria sopra le virtti del Ven. Bartolomeo 
Dalmonte. 


| 

2 dicembre. Congregazione Generale sopra il martirio, segni o miracoli del 
Ven. Girolamo delle Ventiquattrore. 

9 » Congregazione Ordinaria Particolare. 

23 » Congregazione Antipreparatoria sopra le virti del Ven. Fran- 
cesco da Camporosso. 


fl 


Martedi 14 gennaio 1919, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e 
Rmi Signori Cardinali componenti la medesima, sono state sottoposte le se- 
guenti materie: 


1) Introduzione della Causa di Beatificazione, ossia dichiarazione del 
martirio del Servo di Dio Natale Pinot, parroco di Louroux-Beconnais, della 
diocesi di Angers, ivi ucciso, come si asserisce, in odio alla Fede nel 1794. 

2) Introduzione della Causa di Beatificazione e Canonizazione del Servo 
di Dio Innocenzo da Berzo, Sacerdote professo dell’Ordine dei Frati Minori 
Cappuccini. 

3) Ed intorno alla revisione degli scritti della Serva di Dio Gioacchina 
Vedruna de Mas, Fondatrice dell’ Istituto della Carita, nella diocesi di Vich. 


Martedi 28 gennaio 1919, nel Palazzo Apostolico Vaticano, con I inter- 
vento degli Emi e Rmi Signori Cardinali e col voto dei Rmi Prelati officiali 
e dei Rmhi Consultori teologi componenti la Sacra Congregazione dei Riti, si 
é tenuta la Congregazione Preparatoria per discutere il dubbio sopra l’eroismo 
delle virtii del Ven. Servo di Dio Alano De Solminiac, dei Canonici Regolari 
Lateranensi, Vescovo di Cahors. 


SEGRETERIA DI STATO 


NOMINE 


Con Biglietti della Segreteria di Stato il Santo Padre si é degnato di 
nominare: 


6 gennaio 1919. I Revmi P. Abate Arsenio Pellegrini e P. Sofronio Gassisi, 
dei Minori Basiliani di Grottaferrata, Consultoré 
della S. Congregazione « Pro Ecclesia Orientali ». 

27 > » L’Emo signor Cardinale Donato Sbarretti, Protettore del- 
U Istituto di Carita, di Nazaret. 


{ 
| 
| 

Con Brevi Apostolici il Santo Padre si é degnato di nominare: 


Protonotari Apostolict ad instar participantium: 


22 dicembre 1918. Mons. Giuseppe Alfredo Peltier, della diocesi di Joliette. 


Prelatt Domestici di S. S.: 


28 ottobre 1918. Mons. Antonio Tonda, della diocesi di Susa. 
20 dicembre » Mons. Giuseppe Morrone, della diocesi di Nola. 
2 gennaio 1919. Mons. Francesco Rossi Stockalper, di Roma. 


6 » » Mons. Gustavo Couto, della diocesi di Angola. 
11 » » Mons. Carlo Roseau, della diocesi di Séez. 
14 > » Mons. Gioacchino Soarez de Oliveira Aloin, dell’archidiocesi 
di Rio de Janeiro. 
15 > » Mons. Emilio Seraglia, della diocesi di Padova. 
ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze : 


La Gran Croce dell’Ordine di S. Gregorio Magno, classe civile: 


22 dicembre 1918. Al sig. Giulio van den Heuvel, gia Inviato straordinario e 
Ministro plenipotenziario del Belgio presso la 


Santa Sede. 

14 gennaio 1919. Al sig. Bonaventura Blanco Viel, gia Ministro degli Esteri 
al Cile. 

» > » Al sig. Guglielmo Pereira, gia Ministro degli Esteri al Cile. 


Ii Cawalierato dell’Ordine di S. Gregorio Magno, classe civile: 
4 gennaio 1919. Al sig. Leone Watine, della diocesi di Lilla. 


» » » Al sig. Eugenio Wattinne, della medesima diocesi. 

14 » » Al sig. Guglielmo Giorgio Emilio d’Artillac Brill, Incari- 
cato di Affari dei Paesi Bassi a Buenos Aires. 

22 » » Al sig. Giovanni Enrico Ludovico van Dyk, della diocesi 


di Bois-le-Duce. 


La Gran Croce dell’Ordine di S. Silvestro Papa: 


31 dicembre 1918. Al sig. conte Simone Planas Suarez, Ministro del Vene- 
zuela a Lisbona. 
8 gennaio 1919. Al sig. ing. Giuseppe Fernando Sousa, di Lisbona. 


| 


Acta Apostolicae Sedis - Commeniarium Officiale 


La Commenda dell’ Ordine di S. Silvestro Papa: 


10 aprile 1918. Ai sig. Eliseo Arbelaez, gia Segretario della Legazione di 
Colombia presso la Santa Sede. 
8 gennaio 1919. Al sig. cav. Emilio Ranuzzi, di Roma. 


ll Cavalierato dell’Ordine di S. Silvestro Papa: 


5 gennaio 1919. Al sig. dott. Giorgio Sidley, della diocesi di Salford. 


MAGGIORDOMATO DI SUA SANTITA 


/ 
Con Biglietti di S. E. Riha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


28 dicembre 1918. Mons. Giuseppe Giuntini, dell’archidiocesi di Firenze. 

16 gennaio 1919. Mons. Agostino Maij, della diocesi di Paderborn. 

~ > » Mons. Roberto Heddergott, della medesima diocesi. 

> » » Mons. Massimiliano de Berchem, dell’archidiocesi di Praga. 

» » Mons. Riccardo Hoffmann, dell’archidiocesi di Monaco di 
Baviera. 

Mons. Sebastiano Staudhamer, della medesima archidiocesi. 
Mons. Francesco Verquera, della diocesi di Susa. 


Camerieri d’ onore in abito paonazgzo di S. S.: 


28 dicembre 19/8. Mons. Giuseppe Di Girolamo, di Roma. 

